Færsla jarðskorpuflekanna á Íslandi sitt í hvora áttina er svo hæggengt ferli að ekki er hægt að fylgjast með því berum augum . Meðal þeirra er til að mynda eldstöð sem kallast Eldborgir og liggur á milli Hrafnabjarga og Kálfstinda , nokkru norðaustan við Þingvallavatn . Þar sem svæðið liggur á virkum flekaskilum hefur ásýnd þess hins vegar breyst á þessum níu til tíu þúsund árum sem liðin eru frá því gosin við norðanvert Þingvallavatn urðu . Við þekkjum nokkurn veginn aldur eldgosanna , höfum góða hugmynd um hvernig svæðið leit út eftir eldgosin og getum því séð tæplega tíu þúsund ára jarðsögu fyrir framan okkur . Ef grannt er skoðað má greina stórt misgengi í gegnum þvert fjallið , nokkurn veginn í beinu framhaldi af Almannagjá , og myndar það eins konar öxl í austanverðu fjallinu . Til að fá enn betri heildarmynd af svæðinu er gott að ganga á annað hvort Arnarfell austan vatnsins eða sjálft Ármannsfell og virða fyrir sér svæðið úr meiri hæð . Ummerki flekareksins eru óvíða jafnafgerandi og á Þingvöllum og sjást flekaskilin afar vel þar . Er það einkum vegna þess að kvika hefur ekki leitað upp undir eða upp á yfirborð svæðisins í óvenju langan tíma miðað við flekaskil annars staðar á landinu og flekarekið hefur því leitt til myndunar umfangsmikils sigdals á meðan annars staðar hafa hraun og kvikuinnskot djúpt í jörðu fyllt jafnharðan upp í sigið á flekaskilunum . Þingvallasigdældin er því í raun ekki dæmigerð fyrir flekaskil á rekbeltum heldur óvanalegt fyrirbrigði .